Anna Leonowens
Anna Harriette Leonowens (jdb. 6ê çiriya paşîn a 1831 li ser navê Ann Hariett Emma Edwards, li Ehmednagar, Hindistan - m. 19ê kanûna paşîn a 1915 li Montreal, Kanada) perwerdekar û nivîskareke înglîzî-hindî bû. Anna Leonowens bi taybetî bi pirtûk û çîrokên xwe li ser mandina xwe ya pênç sal di salên 1862 heta 1867 li Siyamê (îro welatê Taylenda) navdar bû. Ew hatibû gazîkirin ji ber ku bi îngilîzî wane bide nêziyê 50 zarokên Key Mongkut (Rama IV). Dîroka jiyana Anna Leonowens bingeha romaneke jînenîgarî ji sala 1944 bû ku aliyê nivîskar Margaret Landon ve hatibû nivîsandin. Ew roman ji bo muzîkala Broadwayê hatibû adaptasyonkirin û her wiha çend fîlm jî hene.[çavkanî hewce ye]